ഇരുചക്രവാഹന യാത്രക്കാരിയോട് അപമര്യാദയായി പെരുമാറിയ എസ്.ഐയ്ക്ക് സസ്പെന്ഷന് കൊല്ലം: ഇരുചക്ര വാഹനയാത്രക്കാരിയോട് അപമര്യാദയായി പെരുമാറിയ സബ് ഇന്സ്പെക്ടര്ക്ക് സസ്പെന്ഷന്. മദ്യപിച്ചെത്തിയ എസ്ഐ യാത്രക്കാരിയുടെ ഡ്രൈവിംഗ് ലൈസന്സ് തട്ടിയെടുക്കുകയും മോശമായി പെരുമാറുകയുമായിരുന്നു. കൊല്ലം റൂറല് ജില്ലയിലെ കുളത്തൂപ്പുഴ സ്റ്റേഷനിലെ ഗ്രേഡ് എസ്.ഐ അജിത്ത് കുമാറിനാണ് സസ്പെന്ഷന്. കുളത്തൂപ്പുഴ പോലീസ് സ്റ്റേഷനില് യുവതി നല്കിയ പരാതിയില് ഇയാള്ക്കെതിരെ കേസ് രജിസ്റ്റര് ചെയ്തിരുന്നു. ഡ്യൂട്ടിയില് ഇല്ലാതിരുന്ന സമയത്തായിരുന്നു എസ്ഐ യുവതിയോട് മോശമായി സംസാരിച്ചതെന്നും യുവതി പരാതിയില് പറയുന്നു. ഈ കേസിനെ തുടര്ന്നാണ് കൊല്ലം റൂറല് ജില്ലാ പോലീസ് മേധാവി കെ.ബി രവി സസ്പെന്ഷന് ഉത്തരവ് പുറപ്പെടുവിച്ചത്.